Yahoo milliardlab foydalanuvchilarning ma'lumotlari o‘g‘irlanganini ma'lum qildi

Noma'lum xakerlar 2013 yilda Yahoo servislarining bir milliarddan ko‘proq foydalanuvchisi haqidagi ma'lumotlarni o‘g‘irlagan bo‘lishi mumkin. Bu haqda kompaniya saytida chop etilgan xabarda aytilgan.
Kompaniyada ma'lum qilinishicha, gap foydalanuvchilar ism-shariflari, elektron pochtalari, telefon raqamlari, tug‘ilgan sanalari, parollar va ularni o‘zgartirish uchun tanyach savollar kabi ma'lumotlar haqida ketmoqda. Kompaniyada taxmin qilinishicha, xakerlar foydalanuvchilarning bank kartalari va hisob-raqamlari haqidagi ma'lumotlarni qo‘lga kirita olishmagan. 
Ushbu holat sababli Yahoo barcha foydalanuvchilarni parollarini o‘zgartirishga hamda kiberhujumni tergov qilayotgan huquq-tartibot muassasalari bilan hamkorlik qilishga chaqirdi.
Kompaniyada bu hujum 2014 yilda 500 mln akkauntni buzib kirish bilan bog‘liq  emasligi taxmin qilinmoqda.